
RAPORT DE SPECIALITATE
privind modificarea Anexelor nr. 2, nr.3 şi nr.4  aprobate prin Hotărârea Consiliului Local a Municipiului Timişoara nr.227/24.04.2018-  privind delegarea de gestiune prin concesiune a serviciului public privind prestarea de servicii şi activităţi necesare exploatării şi întreţinerii a cimitirelor umane situate pe Calea Buziaşului, Str. Rusu Şirianu şi Calea Şagului din Municipiul Timişoara

Având în vedere Expunerea de motive nr.                                 a Primarului Municipiului Timişoara şi Proiectul de Hotărâre privind modificarea caietelor de sarcini aprobate prin Hotărârea Consiliului Local a Municipiului Timişoara nr.227/24.04.2018-  privind delegarea de gestiune prin concesiune a serviciului public privind prestarea de servicii şi activităţi necesare exploatării şi întreţinerii a cimitirelor umane situate pe Calea Buziaşului, Str. Rusu Şirianu şi Calea Şagului din Municipiul Timişoara

Facem următoarele precizări:
Consiliul Local al Municipiului Timişoara, prin H.C.L.M.T nr.227/24.04.2018-  privind delegarea de gestiune prin concesiune a serviciului public privind prestarea de servicii şi activităţi necesare exploatării şi întreţinerii a cimitirelor umane situate pe Calea Buziaşului, Str. Rusu Şirianu şi Calea Şagului din Municipiul Timişoara a aprobat delegarea de gestiune prin concesiune de servicii având ca obiect prestarea de servicii şi activităţi necesare  exploatării şi întreţinerii  cimitirelor umane situate pe Calea Buziaşului, Str. Rusu Şirianu şi Calea Şagului din Municipiul Timişoara, precum şi caietele de sarcini care să stea la baza delegării gestiunii acestor servicii. 

În urma analizării condiţiilor impuse în caietele de sarcini de la Art. 11,  privitoare la „Serviciile de asigurare şi menţinere a curăţeniei” şi luând în considerare prevederile legale în vigoare, se impune modificarea Art.11 din Anexa nr.2, nr. 3 şi nr.4 care sunt aprobate prin H.C.L nr.227/2018. 
Astfel, precizăm că presocontainerele cu acţionare hidrauluică nu sunt potrivite pentru tipurile de deşeuri care se generează în cimitir, respectiv pentru colectarea  resturilor vegetale, a pământului, a deşeurilor inerte rezultate din construcţii sau în urma desfiinţării construcţiilor funerare, iar în aceste presocontainere nu s-ar putea face colectarea selectivă a deseurilor potrivit legislaţiei în vigoare.
Menţionăm că până în prezent H.C.L.M.T. nr. 227/24.04.2018 nu a produs efecte şi ca urmare poate fi făcută modificarea arătată mai sus, modificare necesară în vederea scoaterii la licitaţie a delegării de gestiune prin concesiune a serviciului public privind prestarea de servicii şi activităţi necesare exploatării şi întreţinerii a cimitirelor umane situate pe Calea Buziaşului, Str. Rusu Şirianu şi Calea Şagului din Municipiul Timişoara.

Având în vedere cele arătate mai sus, propunem înlocuirea în totalitate a Art.11 din Caietele de sarcini aprobate prin Anexa 2, Anexa 3 şi Anexa 4 la H.C.L.M.T nr.227/24.04.2018 cu Art. 11  mai jos formulat, iar restul articolelor din cuprinsul caietelor de sarcini să rămână neschimbate:

„ Serviciile de asigurare şi menţinere a curăţeniei şi gestionarea selectivă a deşeurilor
Art.11.
  Serviciile de asigurare şi menţinere a curăţeniei în perimetrul cimitirului uman care face obiectul prezentului caiet de sarcini sunt:

11.1) Asigurarea în incinta cimitirelor a condiţiilor de igienă cerute de reglementările în vigoare, prin instalarea de coşuri, containere şi pubele, prin întreţinerea şi înlocuirea acestora atunci când este cazul, prin efectuarea în permanenţă a curăţeniei spaţiilor verzi, aleilor de acces, sălilor de ceremonii funerare /caselor funerare/sălilor de priveghi, construcţiilor administrative şi prin efectuarea operaţiunilor de dezinsecţie, dezinfecţie şi deratizare, ori de câte ori este necesar;

11.2) Executarea a cel puţin de două ori pe an (înainte de Sfintele Sărbători Pascale şi de 1 noiembrie) a unei curăţenii generale (evacuarea selectivă a tuturor deşeurilor care se generează în urma curăţeniei din cimitir, a  resturilor vegetale, a pământului, a deşeurilor inerte rezultate din construcţii sau în urma desfiinţării construcţiilor funerare, etc.) a mormintelor şi a aleilor din perimetrul cimitirului şi va întocmi la final un raport scris pe care îl va transmite concedentului.

11.3) Depozitarea şi colectarea gunoaielor şi a deşeurilor se face selectiv şi este permisă numai
 în locurile special amenajate ( la deponeu dotat cu container de capacitate mare, în  pubele, în containere sau în coşuri de gunoi) păstrându-se curăţenia în perimetrul cimitirului. 

11.4) Realizarea şi întreţinerea locurilor amenajate pentru depozitarea selectivă a gunoaielor şi 
deşeurilor, iar deşurile rezultate în urma activităţilor specifice de curăţenie se vor gestiona în mod selectiv, pe categorii, cu respectarea legislaţiei în vigoare.
11.5) Concesionarul este obligat să încheie cu un operator economic specializat contracte pentru evacuarea, colectarea şi transportul de la deponeu a  deşeurilor şi gunoiului din cimitir şi să amplaseze la fiecare deponeu din cimitir un container de capacitate mare. 
11.6) Întreţinerea gratuită a locurilor de veci/mormintelor personalităţilor marcante / cetăţeni de
onoare precum şi mormintele şi operele comemorative ale eroilor sau a monumentelor şi operelor de artă din cimitir. 

11.7) Activităţi de întreţinere, protejare şi conservare a spaţiilor verzi, gazonului, arborilor, 
arbuştilor, precum şi a oricăror alte amenajări dendro-horticole din incinta  cimitirului uman care constau în:  cosirea/tăierea ierbii, toaletarea şi tăierea de arbori/arbuşti cu aprobarea Direcţiei de Mediu din cadrul Primăriei Municipiului Timişoara, ierbicidarea şi combaterea buruienilor de pe alei şi spaţiile verzi dintre morminte/locuri de veci, greblarea frunzelor/vegetaţiei  uscate sau rezultată în urma tăierii/cosirii şi transportarea la deponeu.
11.8) Concesionarul este obligat să execute lucrări de plantare arbori, arbuşti, flori şi gazon.”
Apreciem că proiectul de hotărâre privind modificarea Anexelor nr. 2, nr.3 şi nr.4  aprobate prin Hotărârea Consiliului Local a Municipiului Timişoara nr.227/24.04.2018-  privind delegarea de gestiune prin concesiune a serviciului public privind prestarea de servicii şi activităţi necesare exploatării şi întreţinerii a cimitirelor umane situate pe Calea Buziaşului, Str. Rusu Şirianu şi Calea Şagului din Municipiul Timişoara, întruneşte condiţiile pentru a fi supus dezbaterii  si aprobării Consiliului Local al Municipiului Timişoara.

